নারদকাণ্ডে একের পর এক অস্বস্তি। কল্যাণ বন্দ্যোপাধ্যায়ের পর এবার অনুদান-তত্ত্ব খোদ আইনমন্ত্রীর। স্টিং কাণ্ডে নিজের গোলেই বল ঢুকিয়েছেন বাইচুং ভুটিয়াও। অন্যদিকে, আক্রমণের ঝাঁঝ বাড়াচ্ছেন বিরোধীরা।
 কলকাতা : নারদকাণ্ডে একের পর এক অস্বস্তি। কল্যাণ বন্দ্যোপাধ্যায়ের পর এবার অনুদান-তত্ত্ব খোদ আইনমন্ত্রীর। স্টিং কাণ্ডে নিজের গোলেই বল ঢুকিয়েছেন বাইচুং ভুটিয়াও। অন্যদিকে, আক্রমণের ঝাঁঝ বাড়াচ্ছেন বিরোধীরা। শুরুটা করেছিলেন আরামবাগের সাংসদ অপরূপা পোদ্দার। আদালতের সওয়াল জবাবে তাঁর অনুদান-তত্ত্বতেই সিলমোহর দেন আরেক তৃণমূল সাংসদ তথা অভিযুক্তপক্ষের আইনজীবী কল্যাণ বন্দ্যোপাধ্যায়। এবার সেই পথেই হাঁটলেন রাজ্যের আইনমন্ত্রীও। নারদকাণ্ডে ফের অনুদান তত্ত্বকেই সামনে আনলেন চন্দ্রিমা ভট্টাচার্য। অবশ্য চক্রান্তের অভিযোগও শোনা গিয়েছে তাঁর গলায়। আইনমন্ত্রীর অনুদান-তত্ত্বকে আক্রমণের হাতিয়ার করেছে বিরোধীরা। শুধু চন্দ্রিমাই নন। নারদকাণ্ডে তৃণমূলের অস্বস্তি বাড়ালেন বাইচুং ভুটিয়াও। অনুদান সব রাজনৈতিক দলেই আসে বলে দাবি বাইচুংয়ের। যদিও স্টিং কাণ্ডকে পুরোপুরি রাজনৈতিক চক্রান্ত বলে কিছুটা পরিস্থিতি সামাল দেওয়ার চেষ্টা করেছেন প্রাক্তন ভারতীয় অধিনায়ক।